text: [{"text_idx": "#000006", "text": "\u201cTiko ga ena Loloma ni Kalou\u201d"}, {"text_idx": "#000009", "text": "\u201cKeitou vinakata me keitou dina ena ka kece.\u201d\u200b\u2014IPERIU 13:18."}, {"text_idx": "#000012", "text": "2 Era dau marau na itubutubu nira saga na luvedra mera daudina. E marau tale ga na Tamada vakalomalagi \u201cna Kalou daudina.\u201d (Same 31:5) E marautaka noda saga meda daudina nida toso tiko meda matua vakayalo. Nida via vakamarautaki koya da qai tiko ga ena nona loloma, e bibi me tiko tale ga vei keda na nona rai na yapositolo o Paula: \u201cKeitou vinakata me keitou dina ena ka kece.\u201d (Iperiu 13:18) Meda veivosakitaka mada e va na basoga ni noda bula ena rairai vakatovolei kina noda daudina. Eda na qai veivosakitaka tale ga na veivakalougatataki e salavata mai."}, {"text_idx": "#000013", "text": "3-5. E vakasalataki keda vakacava na Vosa ni Kalou me baleta na ca ni noda vakaisini keda ga? (b) Cava e ivukevuke meda kua ni vakaisini keda kina?"}, {"text_idx": "#000014", "text": "3 Na imatai ni ka meda vulica meda kua ni dau vakaisini keda. Ia ena sega ni rawarawa nida tamata ivalavala ca ga. A yaco qori vei ira mai Leotisea ni tukuna o Jisu era vakaisini ira ga ena nodra nanuma nira vutuniyau, ia era \u2018dravudravua, era mataboko, ra qai luvawale\u2019 vakayalo\u2014e vakaloloma dina. (Vakatakila 3:17) Sa qai vakaleqa sara na ituvaki era tu kina na nodra vakaisini ira ga."}, {"text_idx": "#000015", "text": "4 De o se nanuma tiko na ivakasala i Jemesa: \u201cKe dua e nanuma ni sa qarava tiko na Kalou ena iqaraqaravi e vakadonuya o koya ia e sega ni lewa vinaka na yamena, e vakaisina tiko ga na lomana, e tawayaga tale ga nona lotu.\u201d (Jemesa 1:26) Eda vakaisini keda ga ke da sega ni lewa vinaka na yameda da qai nanuma ni na vakadonuya tiko ga o Jiova noda sokalou. E tawayaga noda qaravi Jiova ke da sega ni qarauna na vosa eda tauca. Cava meda cakava me kua ni yaco qori?"}, {"text_idx": "#000029", "text": "E vinakata o Setani meda vakabauta eso na ka lasu me baleta na cala bibi. Ia eda marau nida sega ni lecava na \u201civadi qaseqase\u201d ni Tevoro. (Efeso 6:11) Qo e tolu na ka e veivakacalai kina.\n\u201cRawa ni vunitaki na cala.\u201d Sega ni dina ya ni o Jiova e raica na ka kece eda cakava. \u201cE luvawale qai laurai levu na ka kece e matai koya eda na saumitaro vua.\u201d (Iperiu 4:13) Ena qai ora vakalevu ga na lomada ke da via vunitaka vei ira na tacida vakayalo na ka eda cakava, eda na saumitaro vei Jiova ni kila vinaka tu na ka kece e caka.\u2014Raica tale ga na 2 Samuela 12:12.\n\u201cEra sega ni nuitaki na qase ni ivavakoso, kua gona ni tukuna vei ira e dua na ka.\u201d A tukuna vei Ilaija ena dua na gauna na Tui ca o Eapi: \u201cO iko na kequ meca!\u201d (1 Tui 21:20) Ni parofita i Jiova e Isireli o Ilaija, a rawa sara ga ni vukei Eapi me vosoti ena nona cala. Ena ivavakoso vaKarisito, o Jisu e lesi ira na qase ni ivavakoso mera \u201cisolisoli tamata.\u201d (Efeso 4:8) Era ivalavala ca tale ga o ira qori, ia era \u201cyadravi\u201d keda tiko se ra vakarautaka na ka meda bulabula tiko ga kina vakayalo. (Iperiu 13:17) Era sega ni keda meca, e vakayagataki ira ga o Jiova mera vukei keda.\n\u201cO na taqomaka nomu itokani ke o vunitaka nona cala.\u201d Sega ni dina ya, ena vakaleqai koya ga vakalevu ke da kila ni cala da qai vunitaka. Na cala bibi e ivakatakilakila ni tauvimate vakayalo, noda vunitaka gona e vaka noda vunitaka vua e dua na vuniwai vakaivola na ivakatakilakila ni dua na mate bibi e tauvi keda tiko. (Jemesa 5:14, 15) De leqataka o koya e cala ni na vunauci, ia na veivunauci e ivakaraitaki ni loloma i Jiova qai rawa ni vakabulai koya. (Vosa Vakaibalebale 3:12; 4:13) Ena vakavuleqa tale ga ena ivavakoso na nona tomana tiko ga e dua nona caka ca. O na via okati ena vakatetei ni rai cala a vakavuna nona sikalutu? (Vunau ni Soro 5:1; 1 Timoci 5:22) Mo uqeti koya ga me lai vakaraitaka na nona cala vei ira na qase ni ivavakoso."}, {"text_idx": "#000031", "text": "\u201cRawa ni vunitaki na cala.\u201d Sega ni dina ya ni o Jiova e raica na ka kece eda cakava. \u201cE luvawale qai laurai levu na ka kece e matai koya eda na saumitaro vua.\u201d (Iperiu 4:13) Ena qai ora vakalevu ga na lomada ke da via vunitaka vei ira na tacida vakayalo na ka eda cakava, eda na saumitaro vei Jiova ni kila vinaka tu na ka kece e caka.\u2014Raica tale ga na 2 Samuela 12:12.\n\u201cEra sega ni nuitaki na qase ni ivavakoso, kua gona ni tukuna vei ira e dua na ka.\u201d A tukuna vei Ilaija ena dua na gauna na Tui ca o Eapi: \u201cO iko na kequ meca!\u201d (1 Tui 21:20) Ni parofita i Jiova e Isireli o Ilaija, a rawa sara ga ni vukei Eapi me vosoti ena nona cala. Ena ivavakoso vaKarisito, o Jisu e lesi ira na qase ni ivavakoso mera \u201cisolisoli tamata.\u201d (Efeso 4:8) Era ivalavala ca tale ga o ira qori, ia era \u201cyadravi\u201d keda tiko se ra vakarautaka na ka meda bulabula tiko ga kina vakayalo. (Iperiu 13:17) Era sega ni keda meca, e vakayagataki ira ga o Jiova mera vukei keda.\n\u201cO na taqomaka nomu itokani ke o vunitaka nona cala.\u201d Sega ni dina ya, ena vakaleqai koya ga vakalevu ke da kila ni cala da qai vunitaka. Na cala bibi e ivakatakilakila ni tauvimate vakayalo, noda vunitaka gona e vaka noda vunitaka vua e dua na vuniwai vakaivola na ivakatakilakila ni dua na mate bibi e tauvi keda tiko. (Jemesa 5:14, 15) De leqataka o koya e cala ni na vunauci, ia na veivunauci e ivakaraitaki ni loloma i Jiova qai rawa ni vakabulai koya. (Vosa Vakaibalebale 3:12; 4:13) Ena vakavuleqa tale ga ena ivavakoso na nona tomana tiko ga e dua nona caka ca. O na via okati ena vakatetei ni rai cala a vakavuna nona sikalutu? (Vunau ni Soro 5:1; 1 Timoci 5:22) Mo uqeti koya ga me lai vakaraitaka na nona cala vei ira na qase ni ivavakoso."}, {"text_idx": "#000032", "text": "\u201cRawa ni vunitaki na cala.\u201d Sega ni dina ya ni o Jiova e raica na ka kece eda cakava. \u201cE luvawale qai laurai levu na ka kece e matai koya eda na saumitaro vua.\u201d (Iperiu 4:13) Ena qai ora vakalevu ga na lomada ke da via vunitaka vei ira na tacida vakayalo na ka eda cakava, eda na saumitaro vei Jiova ni kila vinaka tu na ka kece e caka.\u2014Raica tale ga na 2 Samuela 12:12."}, {"text_idx": "#000043", "text": "16 E sega nida kurabuitaka na takalevu ni lasu nikua baleta ni iliuliu ni vuravura qo o Setani. Eda temaki e veisiga meda lawaki. Ni vakaleweni na ivola kerekere ni cakacaka, levu era dau vakuria se bulia eso na ka era vola mera lasutaka kina nodra kila vakacakacaka kei na nodra vakaivola ena dua na taba ni cakacaka. Mera rawata na ka era vinakata, eso era sega ni dau sauma vakadodonu na taro nira vakalewena na fomu ni curuvanua, ivakacavacava, inisua, kei na so tale. Ena gauna ni veitarogi se ni vinakati mera vakamacala ena dua na ulutaga, levu na gonevuli era dau lawaki ena nodra kopitaka na nodra cakacaka eso tale mai na Internet me nanumi ga nira cakava. Eso tale era dau vaqumi ira na vakailesilesi mera rawata kina na ka era vinakata. Sega ni kurabuitaki na laurai ni itovo va qori nikua ni levu era \u201cdau lomani ira ga . . . era na lomana na ilavo, . . . era na sega ni vinakata na ka e dodonu.\u201d\u20142 Timoci 3:1-5."}, {"text_idx": "#000048", "text": "iVakavuvuli: \u201cKemuni Jiova, o cei me vulagi ena nomuni valelaca? . . . O koya e lako tiko vakadodonu, e cakava tiko na ka dodonu, qai dau vosa dina mai lomana.\u201d\u2014Same 15:1, 2."}, {"text_idx": "#000056", "text": "19 Ke o mani vakalougatataki se sega ena cakacaka, e levu tale na ka ni veivakalougatataki e salavata mai na daudina. Ena vinaka kina nomu lewaeloma. E kaya o Paula: \u201cKeitou nuitaka ni vinaka na neitou lewaeloma.\u201d (Iperiu 13:18) Sega ni guilecava na Tamada vakalomalagi na keda irogorogo ni dau taleitaki ira na daudina. (Wilika Same 15:1, 2; Vosa Vakaibalebale 22:1.) Eda na tiko ga ena loloma ni Kalou ke da daudina, qori na icovi cecere duadua meda na rawata. Meda veivosakitaka mada e dua tale na basoga ni daudina: Na rai i Jiova me baleta na cakacaka."}]